Bergfrid Fjose

Bergfrid (Mannsåker) Fjose (1915–2004) var en norsk politiker fra KrF. Hun var stortingsrepresentant fra Hordaland i to perioder fra 1969 til 1977, og statsråd i Sosialdepartementet i Lars Korvalds regjering fra 18. oktober 1972 til 16. oktober 1973.

Fjose var æresmedlem i Kristelig Folkeparti. Hun var første leder av Løvebakken mållag og Stortingets avholdsgruppe.

 Bakgrunn 
Bergfrid var gift med presten Olav Fjose. Hun var datter av stortingsmann (V) og presten Jon Mannsåker, og søster til Dagfinn og Jørund Mannsåker.

Fjose var utdannet lærer fra Oslo lærerskole i 1938. Sommeren 1943 måtte familien dra til Sverige etter å ha deltatt i motstandsarbeid på Vestlandet. I Sverige arbeidet hun som lærer ved Det norske gymnasium i Uppsala.

 Regjering 
Fjose var statsråd i Sosialdepartementet i Lars Korvalds regjering fra 18. oktober 1972 til 16. oktober 1973

Da hun var statsråd innførte Vinmonopolet nøytrale plastposer. Disse ble populært kalt «Fjoseposer».

 1973–1977 formann i Administrasjonskomiteen
 1969–1973 medlem i Valgkomiteen
 1969–1973 medlem i Protokollkomiteen
 1969–1973 varamedlem i Valgkomiteen

 Referanser 

 Eksterne lenker 


Kategori:Statsråder i Regjeringen Korvald
Kategori:KrF-statsråder
Kategori:Norske sosialministre
Kategori:Stortingsrepresentanter fra KrF
Kategori:Stortingsrepresentanter for Hordaland
Kategori:Stortingsrepresentanter 1969–1973
Kategori:Stortingsrepresentanter 1973–1977
Kategori:Personer fra svensketrafikken 1940–1945
Kategori:Personer fra Ullensvang kommune
Kategori:Nynorskforkjempere
Kategori:Alumni fra Voss gymnas